stanford-oval/wikipedia huggingface dataset:
Ruotsinpoimulehti

| Ruotsinpoimulehti |
| --- | --- |

Tieteellinen luokittelu
Domeeni::  Aitotumaiset Eucarya
Kunta::  Kasvit Plantae
Alakunta::  Putkilokasvit Tracheobionta
Kaari::  Siemenkasvit Spermatophyta
Alakaari::  Koppisiemeniset Magnoliophytina
Luokka::  Kaksisirkkaiset Magnoliopsida
Lahko::  Rosales
Heimo::  Ruusukasvit Rosaceae
Alaheimo::  Rosoideae
Suku::  Poimulehdet Alchemilla
Laji::  subglobosa
Kaksiosainen nimi
 Alchemilla subglobosa  C.G.Westerl. 
Katso myös
   Ruotsinpoimulehti Wikispeciesissä   Ruotsinpoimulehti Commonsissa 
Infobox OKNimi-testi OK: 
Ruotsinpoimulehti (Alchemilla subglobosa) on ruusukasvien (Rosaceae) heimoon, poimulehtien (Alchemilla) sukuun kuuluva kasvilaji. Se on monivuotinen sekä yleisesti ottaen keskikokoinen ruohovartinen kasvi, jolla on vankka juurakko. Ruotsinpoimulehti muistuttaa eniten vastakarvapoimulehteä (Alchemilla sarmatica), mutta eroaa siitä lehtiensä sekä kukkapohjustensa ulkonäön perusteella.
Ruotsinpoimulehti voi kasvaa noin 30 senttimetriä korkeaksi, ja sen varret ovat lähes kokonaan alaspäin suuntautuneiden karvojen peittämät. Myös lehtiruodit ovat varsien tapaan alaspäin suuntautuneiden karvojen peittämät. Lehdet ovat paksuja, tummanvihreitä, voimakkaasti aaltoilevia sekä muodoltaan pyöreitä ja liuskoittuneita. Lehdissä on seitsemästä yhdeksään pyöreäkärkistä ja hammaslaitaista liuskaa, joista jokaisen laidoissa on 15–17 hammasta. Ruotsinpoimulehden kukat ovat harvoissa, monihaaraisissa kukkarykelmissä, joissa yksittäiset kukat ovat pieniä ja kellanvihreitä. Kukkapohjukset ja kukkaperät ovat kaljuja. Ruotsinpoimulehti kukkii touko–kesäkuussa.
Ruotsinpoimulehti kasvaa niityillä, valleilla, tienpientareilla sekä muilla vastaavanlaisilla kasvupaikoilla. Ruotsinpoimulehteä ei kasva Suomessa. Ruotsissa se on melko yleinen Ruotsin keskiosissa, mutta esiintyy harvinaisena myös etelämpänä sekä pohjoisempana.
Aiheesta muualla

Laji.fi: Ruotsinpoimulehti (Alchemilla subglobosa)
Ruotsinpihlajat

| Ruotsinpihlajat> Tieteellinen luokittelu |
| --- | --- |
Kladi::  Siemenkasvit
Kladi::  Koppisiemeniset
Kladi::  Aitokaksisirkkaiset
Kladi::  Rosidit
Lahko::  Rosales
Heimo::  Ruusukasvit
Suku::  Ruotsinpihlajat Scandosorbus  Sennikov (2018)
Synonyymit
 Borkhausenia Sennikov & Kurtto (2017) 
Infobox OKNimi-testi OK: 
Ruotsinpihlajat (Scandosorbus) on ruusukasvisuku, johon kuuluu kaksi pihlajalajia.
Lajit:
Ruotsinpihlaja (Scandosorbus intermedia (Ehrh.) Sennikov) – Vuoden 2017 nimi Borkhausenia intermedia (Ehrh.) Sennikov & Kurtto, aiemmin Sorbus intermedia (Ehrh.) Pers. pihlajien suvussa.
Scandosorbus liljeforsii (T.C.G.Rich) Sennikov (ruotsinpihlajan ja kotipihlajan risteymä)
Ruotsinpihlajaa esiintyy Itämeren alueella ja Norjassa. Scandosorbus liljeforsiita esiintyy Ruotsissa, Norjassa ja Britteinsaarilla. Ruotsin- ja kotipihlajan risteymä tunnetaan myös Ahvenanmaalta Getasta mutta eri lajinimellä.
Aiheesta muualla

Suomen Lajitietokeskus: Ruotsinpihlajat – Scandosorbus
Rus

Rus tai RUS voi tarkoittaa seuraavia:
rusit, Venäjällä liikkuneita viikinkejä
Kiovan Rus, Kiovan Venäjä, keskiaikainen itäeurooppalainen valtio
RUS, Venäjän maakoodi
Rus, venäläinen lentoyhtiö
Rus, sukunimenä:
Adrian Rus (s. 1996), romanialainen jalkapalloilija,
Arantxa Rus (s. 1990), alankomaalainen tennispelaaja
Cristina Rus (s. 1981), romanialainen dancemusiikkilaulaja, tanssija ja malli
Maria Rus (s. 1983), romanialainen yleisurheilija.
Retsforbundet

| Retsforbundet> Retsforbundet - Danmarks bæredygtige parti |
| --- | --- |
  
  
  
Perustettu:  1919
Ideologia:  georgismi, euroskeptismi
Poliittinen kirjo:  keskusta
Kansankäräjät:  0 / 179
Euroopan parlamentti:  0 / 14
Infobox OKNimi-testi OK: 
Retsforbundet (virallisesti Retsforbundet - Danmarks bæredygtige parti; vuoteen 2012 Danmarks Retsforbund) on tanskalainen vuonna 1919 perustettu poliittiseen keskustaan sijoittuva puolue, jonka ideologia perustuu georgismiin.
Historia

Puolue perustettiin vuonna 1919 nimellä Danmarks Retsforbund, tosin vasta vuonna 1922 se päätti ryhtyä varsinaiseksi puolueeksi. Ensimmäistä kertaa se pääsi kansankäräjille vuonna 1926, ja oli siellä edustettuna vuoteen 1960. Korkeimmillaan kannatus oli vuoden 1950 vaaleissa, jolloin puolue sai 8,2 prosenttia äänistä ja 12 paikkaa. Puolueen johtajana toimi 1950-luvulla Viggo Starcke. Vuosina 1957–1960 puolue osallistui Hans Christian Hansenin ja Viggo Kampmannin johtamiin niin kutsuttuin kolmiohallituksiin yhdessä Sosiaalidemokraattien ja Radikaalin Venstren kanssa. Vuonna 1960 puolue kuitenkin menetti edustuksensa kansankäräjillä.
Sittemmin Retsforbundet on ollut kansankäräjillä vuosina 1973–1975 sekä 1977–1981. Puolueen edustaja Ib Christensen toimi Euroopan parlamentin jäsenenä 1978–1979 ja 1984–1984.
Vuonna 2012 puolue vaihtoi nimensä muotoon Retsforbundet - Danmarks bæredygtige parti.
Ideologia

Puolueen ideologiassa keskeistä on georgismin ajatus, että ihmisellä on oikeus omistaa oman työnsä tulokset, mutta ei yhteistä maata. Puolue korostaa myös ihmisten vapautta suhteessa valtioon sekä vapaakauppaa. Euroopan unionia se vastustaa.
Aiheesta muualla

Kuvia tai muita tiedostoja aiheesta Retsforbundet Wikimedia Commonsissa
Puolueen verkkosivut (tanskaksi)
Axel Dam, toinen vuonna 1926 kansankäräjille valituista Retsforbundetin ehdokkaista.
Puolueen teltta Folkemødet-politiikkatapahtumassa 2016.
Rorsat

RORSAT: Kosmos 954:n ydinreaktori.
RORSAT (Radar Ocean Reconnaissance Satellite) olivat  Neuvostoliiton meritiedustelusatelliitteja 1970- ja 1980-luvuilla. Satelliittien kookkaiden tutka-antennin avulla paikallistettiin sotalaivojen liikkeitä maailman merillä.
Historiaa

RORSAT-satelliittiohjelman ensimmäiset testilennot tehtiin vuonna 1965, jolloin avaruuteen laukaistiin Neuvostoliiton  Baikonurin avaruuskeskuksesta Kosmos 102 -satelliitti. Järjestelmän operatiivinen vaihe alkoi tiettävästi lokakuussa vuonna 1970. RORSAT-satelliitteja laukaistiin avaruuteen aina vuoteen 1988 saakka. Niistä viimeinen oli Kosmos 1932, joka laukaistiin avaruuteen 14. maaliskuuta 1988.
Neuvostoliiton RORSAT-ohjelmassa kiertoradalle lähetettiin 33 reaktoria, näistä 31 oli tyyppiä BES-5, teholtaan n. 2 kilowattia. 1987 Neuvostoliitto laukaisi 2 suurempaa TOPAZ reaktoria (6 kW) (Kosmos 1818 ja Kosmos 1867), joiden toiminta-aika oli 6 kuukautta. Korkeamman kiertoradan TOPAZ-reaktoreilla varustetut satelliitit aiheuttivat kiertoradalla säteilyongelmia gammasäteilyä tarkkaileville tutkimussatelliiteille, koska fissioreaktorit kehittävät gammasätelyä toisin kuin radioaktiiviset lämpögeneraattorit (RTG). Matalan kiertoradan BES-5-reaktoreilla varustetut RORSATs eivät aiheuttaneet positronisaastetta magnetosfäärissä. (USA on laukaissut yhden reaktorin kiertoradalle, SNAP-10A vuonna 1965).
Satelliitti ja sen rata

RORSAT-sarjan satelliitit olivat lieriömäisiä, 10 metrin pituisia rakennelmia. Sen halkaisija oli 1,3 metriä. Satelliitin kokonaismassa oli 3 800 kg. RORSAT-satelliittien energialähteenä toimi pieni ydinreaktori. Tässä käytettiin 90 % rikastettua Uraani-235:ää. Satelliitit laukaistiin noin 270 km korkeuteen radalle, jonka inklinaatio oli 65 astetta. Toiminnan päätyttyä ydinreaktori lähetettiin korkeammalle radalle noin 900–1 000 km korkeuteen. Ydinenergian käyttö satelliitissa aiheutti päänvaivaa länsimaissa, sillä satelliitin vioittuessa koko satelliitti reaktoreineen olisi saattanut palata ilmakehään. Ydinonnettomuuden riski oli olemassa. Näin lopulta tapahtuikin, sillä RORSAT-sarjaan kuuluva Kosmos 954 putosi Kanadan luoteisosiin 24. tammikuuta 1978. Putoamispaikka oli asumattomalla alueella, mutta ympäristöön levisi radioaktiivisia kappaleita.
RoboCop (televisiosarja)

| RoboCop> RoboCop: The Series |
| --- | --- |

Tyyli:  Sci-fi, toiminta, draama
Kestoaika:  44 min
Luoja(t):  Stephen Downing
Pääosissa:  Richard Eden Yvette Nipar Blu Mankuma Andrea Roth David Gardner Sarah Campbell
Alkuperämaa:   Kanada
Alkuperäiskieli:  englanti
Verkko:   CTV  Nelonen (1998–1999)
Esitetty:  18. maaliskuuta 1994 – 26. marraskuuta 1994
Jaksoja:  23
Tuotanto
Tuottaja(t):  Jay Firestone Stephen Downing Kevin Gillis Brian K. Ross J. Miles Dale John Sheppard Robert Wertheimer
Tuotantoyhtiö(t):  Robocop Productions Rysher Entertainment Skyvision Entertaiment
Palkinnot
Ehdokkuudet:  Gemini (1995) Golden Reel (1999)
Aiheesta muualla
IMDb 
RoboCop (RoboCop: The Series) on kanadalainen televisiosarja, joka perustuu samannimiseen elokuvaan RoboCop. Sarjan ensimmäinen jakso esitettiin Yhdysvalloissa 18. maaliskuuta 1994. Suomessa sarjaa esitettiin Nelosella vuosina 1998–1999. RoboCopista tuotettiin yhteensä 23 jaksoa, joka kesti yhden tuotantokauden verran.
Sarjan päähahmoa näytteli kanadalainen Richard Eden ja itse sarja oli tehty enemmän lapsille ja nuorille sopivaksi, minkä myötä se ei ollut ollenkaan väkivaltainen, niin kuin elokuvat RoboCop ja RoboCop 2. RoboCop käytti usein väkivallattomia keinoja pysäyttääkseen rikolliset, mikä mahdollisti heidän paluunsa sarjan aikana.
Juoni

Sarja seuraa Alex Murphyn alias Robocopin seikkailuja 21. vuosisadalla noin viisi vuotta ensimmäisen elokuvan tapahtumien jälkeen. Aiemmin raa'asti murhattu poliisi partioi nykyisin kyborgina Detroitin ja Delta Cityn katuja valmiina pysäyttämään kaiken rikollisuuden. Hän yrittää säilyttää inhimillisyytensä taistellessaan rikollisia vastaan Murphyn vanhojen muistojen piinaamina.
Näyttelijät

| 0 | 1 | 2 |
| --- | --- | --- |
|  Richard Eden  | … |  Alex Murphy/RoboCop   |
|  Yvette Nipar  | … |  Lisa Madigan   |
|  Blu Mankuma  | … |  kersantti Stanley Parks   |
|  Andrea Roth  | … |  Diana Powers/Neuro-Brain   |
|  David Gardner  | … |  OCP:n puheenjohtaja   |
|  Sarah Campbell  | … |  Gadget   |
|  Ed Sahley  | … |  Charlie Lipencott   |
|  Peter Costigan  | … |  Jimmy Murphy   |
|  Jennifer Griffin  | … |  Nancy Murphy   |
|  James Kidnie  | … |  William Ray "Pudface" Morgan   |
|  Cliff DeYoung  | … |  tri Cray Z. Mallardo   |
|  John Rubenstein  | … |  Chip Chayken   |
Aiheesta muualla

TV.com (Arkistoitu – Internet Archive)
| --- | --- |
Elokuvat:   RoboCop  RoboCop 2  RoboCop 3  RoboCop 
Televisio:   RoboCop: The Animated Series  RoboCop  RoboCop: Alpha Commando  RoboCop: Prime Directives 
Pelit:   RoboCop  RoboCop 2  RoboCop 3  RoboCop vs. The Terminator  RoboCop 
Sarjakuvat:   RoboCop vs. The Terminator  RoboCop 
Hahmot:   RoboCop  ED-209
Rarotongan kieli

| Rarotonga |
| --- | --- |
Oma nimi:  Te Reo Maori
Muu nimi:  Māori Kūki 'Āirani, Te reo Ipukarea, Cookinsaarten maori
Tiedot
Alue:   Cookinsaaret
Virallinen kieli:   Cookinsaaret
Puhujia:  20 000
Sija:  ei sadan suurimman joukossa
Kirjaimisto:  latinalaiset aakkoset
Kielenhuolto:  Kopapa Reo
Kielitieteellinen luokitus
Kielikunta:  austronesialaiset kielet
Kieliryhmä:  malaijilais-polynesialaiset kielet oseanialaiset kielet polynesialaiset kielet tahitilaiset kielet
Kielikoodit
ISO 639-2:  rar
ISO 639-3:  rar
 Ohje 
Rarotongankielinen tiedote koskien koronaviruspandemiaa.
Rarotonga (omakielinen nimi: Te Reo Maori) on polynesialainen kieli. Sitä puhutaan pääasiassa Cookinsaarten eteläisellä saariryhmällä. Vuonna 2018 arvioitiin, että rarotongaa puhuu enintään hieman yli 20 000 ihmistä. Rarotonga on hyvin läheistä sukua maorin kielen kanssa ja sitä kutsutaankin usein nimellä Māori Kūki 'Āirani eli "Cookinsaarten maori". Toinen nimitys kielelle on Te reo Ipukarea eli "esivanhempien kotimaan kieli". Rarotongan lähimpiä sukulaiskieliä ovat tuamotu ja maori.
Rarotongan kieli on ollut virallinen kieli englannin rinnalla Cookinsaarilla vuodesta 2003. Vuoden 2018 väestönlaskennassa selvisi, että saaren asukkaista 94 % osaa englantia ja kaksikielisiä on 18,3 % väestöstä.
Kieltä kirjoitetaan latinalaisin aakkosin. Raamattu on käännetty rarotongaksi vuonna 1972.
Rarotongalla katsotaan olevan viisi murretta. Kieli luokitellaan uhanalaiseksi.
Fonologia > Konsonantit

|  | Labiaali | Alveolaari | Velaari | Glottaali |
| --- | --- | --- | --- | --- |
| Nasaali | m | n | ŋ |  |
| Klusiili | p | t | k | ʔ |
| Likvida |  | ɾ ~ l |  |  |
| Frikatiivi | f ~ v | s* |  | h |
* [s] esiintyy vain Tongarevan murteissa.
Glottaaliklusiili esiintyy vain eteläisissä murteissa. Manihikin/Rakahangan sekä Tongarevan murteissa sen asemasta käytetään [h]. Likvida realisoituu äänteenä [l], kun taas Manihikin/Rakahangan ja eteläisissä murteissa sen tilalla esiintyy [ɾ].
Fonologia > Vokaalit

|  | Etinen | Keskinen | Takainen |
| --- | --- | --- | --- |
| Suppea | i |  | u |
| Puolisuppea | e |  | o |
| Avoin |  | a |  |
Kaikki rarotongan vokaalit voivat esiintyä sekä lyhyinä että pitkinä.
Elvytys

Uuden-Seelannin Tyynenmeren kansojen ministeriö viettää vuosittain Rarotongan kielen viikkoa, jolloin kieltä tuodaan esille erilaisilla tapahtumilla ja ihmisiä kannustetaan käyttämään sekä opettamaan kieltä. Vuonna 2019 viikkoa vietettiin 4.–10. elokuuta ja teemana oli Taku rama, taau toi: ora te Reo – My Torch, Your Adze: The Language Lives (suom. "minun soihtuni, sinun talsosi: kieli elää").
Ruotsinlituruoho

| Ruotsinlituruoho |
| --- | --- |

Tieteellinen luokittelu
Kunta::  Kasvit Plantae
Alakunta::  Putkilokasvit Tracheobionta
Kaari::  Siemenkasvit Spermatophyta
Alakaari::  Koppisiemeniset Magnoliophytina
Luokka::  Kaksisirkkaiset Magnoliopsida
Lahko::  Brassicales
Heimo::  Ristikukkaiskasvit Brassicaceae
Suku::  Lituruohot Arabidopsis
Laji::  suecica
Kaksiosainen nimi
 Arabidopsis suecica  (Fr.) Norrl. 
Katso myös
   Ruotsinlituruoho Wikispeciesissä   Ruotsinlituruoho Commonsissa 
Infobox OKVirheellinen NIMI-arvo: 
Ruotsinlituruoho eli ruotsinpitkäpalko (Arabidopsis suecica) on Pohjoismaissa esiintyvä yksivuotinen ristikukkaiskasvilaji. Se on 15–40-senttiseksi kasvava melko hentovartinen, tavallisesti haarova ruoho. Laji eroaa samannäköisestä hentolituruohosta (Arabidopsis thaliana) aluslehtien muodossa; ne ovat parijakoisia. Valkoiset ja kellertävät terälehdet ovat yksi tai kaksi millimetriä pidempiä kuin hentolituruoholla.
Ruotsinlituruohoa kasvaa Suomen alueella yleisenä etelärannikolta Pohjois-Hämeen ja Pohjois-Karjalan korkeudelle.
Aiheesta muualla

Pohjolan kasvien pauloissa: Arabidopsis suecica - ruotsinlituruoho
Rory Calhoun

Rory Calhoun televisiosarjassa The Texan.
Rory Calhoun (oikealta nimeltään Francis Timothy McCown, 8. elokuuta 1922 Los Angeles – 28. elokuuta 1999 Burbank) oli yhdysvaltalainen elokuva- ja televisionäyttelijä.
Ennen näyttelijänuraansa Calhoun toimi nyrkkeilijänä, metsurina, rekkakuskina ja karjapaimenena. Hänen esikoiselokuvansa oli Something for the Boys vuonna 1944. Pitkä ja komea mies esitti pääosia westerneissä kuten Joki, jolta ei ole paluuta (River of No Return, 1954) ja näytteli  televisiosarjassa The Texan (1958–1960). Hänen tunnetuimpia elokuviaan ovat Laulu sydämessäni (With a Song in My Heart, 1952) ja Kuinka miljonääri naidaan (1953).
Elokuvia

Sheriffin tytär, 1950
Tapaamme Miamissa, 1951
Laulu sydämessäni, 1952
Kuinka miljonääri naidaan, 1953
Joki, jolta ei ole paluuta, 1954
Taistelu Rhodoksesta, 1961
Aiheesta muualla

Rory Calhoun Elonetissä.
Rory Calhoun Internet Movie Databasessa. (englanniksi)
Rohm

| Rohm |
| --- | --- |

Osake:  TYO: 6963
ISIN:  JP3982800009
Perustettu:  1958
Kotipaikka:  Kioto
Toimiala:  elektroniikkateollisuus, puolijohdeteollisuus
Kotisivu:  www.rohm.com
Infobox OKVirheellinen NIMI-arvo: 
Rohm on Japanilainen puolijohdevalmistaja.
Yhtiö valmistaa mikropiirejä ja muita elektroniikkakomponentteja.
Historia

Yhtiö on perustettu vuonna 1958 ja sen päämaja sijaitsee Kiotossa.
Yhtiö oli aluksi pienten elektronisten komponenttien valmistaja, mutta laajensi vuonna 1967 transistorien ja diodien valmistukseen. Vuonna 1969 yhtiö laajensi mikropiirien ja muiden puolijohteiden valmistukseen.
Yhtiö osti Oki Electricin puolijohdeosaston Oki Semiconductorin vuonna 2008.
Ruggero Gerlin

Ruggero Gerlin (5. tammikuuta 1899 Venetsia, Italia – 17. kesäkuuta 1983 Pariisi, Ranska) oli italialainen cembalisti. Hän sai maisteridiplominsa pianoesityksessä Milanon konservatoriosta. Vuonna 1920 hän aloitti cembalonsoiton opiskelun Wanda Landowskan johdolla Pariisissa. Hän jatkoi työskentelyä Landowskan kanssa vuoteen 1940, usein tämän konsertointikumppanina musiikissa kahdelle kosketinsoittimelle.
Palattuaan Italiaan vuonna 1941 Gerlin työllistyi cembalonsoiton professorina Napolissa. Vuonna 1947 hän perusti vuosittaiset kesämestarikurssit Accademia Musicale Chigianassa, Sienassa. Hänen johdollaan opiskelivat muiden muassa Huguette Dreyfus, Kenneth Gilbert ja Blandine Verlet.
Gerlin toimi aktiivisena solistina ja kamarimuusikkona eri puolilla Eurooppaa. Hän teki monia levytyksiä, joihin sisältyy François Couperinin, Louis Couperinin ja Jean-Philippe Rameaun teosten tulkintoja. Hän myös toimitti painoksia muiden muassa Alessandro Scarlattin sävellyksistä.
Roland Aboujaoudé

Roland Aboujaoudé (7. syyskuuta 1930 – 2. toukokuuta 2019) oli libanonilainen maroniitteihin kuuluva katolinen piispa. Hänet vihittiin papiksi 25. huhtikuuta 1959 ja nimitettiin Antiokian patriarkaatin vihkipiispaksi sekä Arca in Phoenicia dei Maronitin titulaaripiispaksi 12. heinäkuuta 1975. Piispaksi konsekroinnin suoritti 23. elokuuta Antoine Pierre Khoraiche, jota avustivat Elie Farah ja Joseph Merhi.
Aboujaoudé toimi vihkipiispana, kunnes jäi eläkkeelle 6. kesäkuuta 2011.
Rohmukuoriainen

| Rohmukuoriainen |
| --- | --- |

Tieteellinen luokittelu
Domeeni::  Aitotumaiset Eucarya
Kunta::  Eläinkunta Animalia
Pääjakso::  Niveljalkaiset Antropoda
Alajakso::  Kuusijalkaiset Hexapoda
Luokka::  Hyönteiset Insecta
Lahko::  Kovakuoriaiset Coleoptera
Alalahko::  Erilaisruokaiset Polyphaga
Osalahko::  Cucujiformia
Yläheimo::  Pimikkökuoriaismaiset Tenebrionoidea
Heimo::  Pimikkökuoriaiset   Tenebrionidae
Alaheimo::  Tenebrioninae
Tribus::  Triboliini
Suku::  Varastopimikät Tribolium
Laji::  destructor
Kaksiosainen nimi
 Tribolium destructor  Uyttenboogart, 1933 
Katso myös
   Rohmukuoriainen Wikispeciesissä   Rohmukuoriainen Commonsissa 
Infobox OKNimi-testi OK: 
Rohmukuoriainen (Tribolium destructor) on pimikkökuoriaisten heimoon ja varastopimiköiden sukuun kuuluva laji. Aikuinen rohmukuoriainen on noin 5 mm pitkä. Se on väriltään musta tai tummanruskea ja rakenteeltaan pitkänomainen ja melko litteä. Rohmukuoriaisen tuntosarvet ovat nuijamaiset ja peitinsiivissä on selvät pisterivit ja pitkittäisharjut. Rohmukuoriaisen toukka on noin 10 mm pitkä, kellertävä, kovapintainen ja lieriömäinen.
Kosketettaessa rohmukuoriaista se voi erittää voimakasta lysolimaistaselvennä hajua ja sitä onkin aiemmin sanottu myös lysolikuoriaiseksi. Pahanhajuinen ja -makuinen erite pilaa elintarvikkeita.
Rohmukuoriaisen toukat ja aikuiset käyttävät ravintonaan viljatuotteita, kuten kauraryynejä, näkkileipää, makaronia ja siemeniä sekä kotieläinten kuivamuonaa. Rohmukuoriaisen aiheuttamia vahinkoja on havaittu myös tekstiileissä.
Rohmukuoriainen on Suomessa vieraslaji ja se on todennäköisesti lähtöisin Afrikan kuivilta aavikoilta. Rohmukuoriaisen torjunta voi olla vaikeaa, mutta se on herkkä kylmälle eikä pysty elämään pakkaselle alttiissa oloissa.
Aiheesta muualla

Laji.fi: Rohmukuoriainen (Tribolium destructor)
Vieraslajit: Rohmukuoriainen (Tribolium destructor)
UniProt: Taxonomy - Tribolium destructor (Destructive flour beetle) (englanniksi)
Bug Guide: Species Tribolium destructor - False Black Flour Beetle (englanniksi)
Pherobase: Semiochemicals of Tribolium destructor, the Destructive flour beetle (englanniksi)
Run the Jewels

| Run The Jewels |
| --- | --- |
 Run The Jewels
Tiedot
Toiminnassa:  2013–
Tyylilaji:  hip hop
Kotipaikka:  Yhdysvallat
Laulukieli:  englanti
Jäsenet:  El-P ja Killer Mike
Levy-yhtiö:  Definitive Jux
Aiheesta muualla
Kotisivut
Infobox OKNimi-testi OK: 
Run the Jewels on hip hop -duo, johon kuuluvat  räppäri Michael "Killer Mike" Render ja tuottaja/räppäri Jaime "El-P" Meline. Vuonna 2013 perustettu yhtye on julkaissut neljä albumia ja yhden remix-albumin. Yhtyeen jäsenet tapasivat vuonna 2012, kun El-P tuotti Killer Miken hitiksi nousseen albumin. Vuonna 2013 Run the Jewels julkaisi ensimmäisen albuminsa, jota pidettiin sen vuoden parhaimpana hip-hop albumina.kenen mukaan?
Vuonna 2014 he julkaisivat toisen levynsä, RTJ 2. Myöhemmin El-P järjesti Kickstarter-kampanjan, jossa yhtye keräsi rahaa remix-albumia varten. Albumin tuotto lahjoitettiin hyväntekeväisyyteen.
Vuoden 2016 jouluna he julkaisivat RTJ 3 -albumin ja joulusinkun, A Christmas Fucking Miracle.
Diskografia

Albumit
Run The Jewels 1 (2013)
Run The Jewels 2 (2014)
Meow The Jewels (2014)
Run The Jewels 3 (2016)
Run The Jewels 4 (2020)
Aiheesta muualla

Kuvia tai muita tiedostoja aiheesta Run the Jewels Wikimedia Commonsissa
Ritana

| Ritana> リターナー Ritaanaa |
| --- | --- |

Ohjaaja:  Takashi Yamazaki
Käsikirjoittaja:   Kenya Hirata  Takashi Yamazaki 
Tuottaja:   Chikahiro Ando  Toru Horibe  Akifumi Takuma 
Säveltäjä:  Akihiko Matsumoto
Kuvaaja:   Akira Sako  Kôzô Shibasaki 
Leikkaaja:  Takuya Taguchi
Erikoistehosteet:   Hiroyuki Hatori  Tomoyuki Takagi  Toshimitsu Takamizawa  Yukio Udagawa  Takashi Yamazaki 
Pääosat:   Takeshi Kaneshiro  Anne Suzuki  Dean Harrington 
Valmistustiedot
Valmistusmaa:  Japani
Tuotantoyhtiö:  Fuji Television
Levittäjä:  Pony Canyon Netflix
Ensi-ilta:  31. elokuuta 2002
Kesto:  116 min
Alkuperäiskieli:  japani
Tuotto:  9 978 256 USD
Aiheesta muualla
IMDb 
Elonet
AllMovie
Infobox OKNimi-testi OK: 
Ritana (jap. リターナー, Ritaanaa) on vuonna 2002 valmistunut japanilainen scifi-elokuva. Elokuvan pääosassa ovat Anne Suzuki ja Takeshi Kaneshiro. Sen on ohjannut Takashi Yamazaki ja käsikirjoittanut ohjaaja Takashi Yamazaki ja kirjailija Kenya Hirata.
Juoni

Elokuvassa nuori taistelija Milly (Anne Suzuki) tulee tulevaisuudesta estääkseen vuonna 2084 tapahtuvan suuren avaruuden ja Maan välisen sodan. Onnensa kaupalla Milly löytää avukseen taidokkaan pyssymiehen Miyamoton (Takeshi Kaneshiro), joka auttaa Millyä tehtävässään loppuun asti kunnes sota on estetty ja Milly palaa takaisin rauhalliseen tulevaisuuteen.
Aiheesta muualla

Ritana Internet Movie Databasessa (englanniksi)
Ritari Ardent

Ritari Ardent (ransk. Chevalier Ardent) on ranskalainen keskiaikaan sijoittuva sarjakuva, jonka päähenkilönä seikkailee nuori Ardent. Sarjakuvaa alkoi piirtää vuonna 1966 François Craenhals. Sitä on tehty parikymmentä albumia, jotka on julkaissut Casterman. Otava on julkaissut näistä neljä suomeksi 1970-luvulla. Suomentajana oli Timo Reenpää
Suomennetut albumit

Musta prinssi, (1976) (Le prince noir, 1970)
Susiveljekset, (1976) (Les loups de Rougecogne, 1970)
Arojen laki, (1977) (La loi de la Steppe, 1971)
Noiduttu viikinki, (1978) (Le corne de brume, 1972)
Aiheesta muualla

Casterman: Chevalier Ardent (ranskaksi)
Sarjakuvat: Ritari Ardent
Ranskan instituutti

Institut de France, aiemmin Collège des Quatres Nation. Arkkitehti Louis Le Vaun luomus, Israel Sylvestren kuvaamana vuonna 1670.
Ranskan instituutti
Ranskan instituutti (ransk. Institut de France) on perustettu 25. lokakuuta 1795. Se on samalla yhteinen nimitys viidelle akatemialle, jotka toimivat sen suojissa, ja rakennukselle, jossa sekä instituutti että akatemiat toimivat. Rakennus sijaitsee Pariisissa Seinen vasemmalla rannalla eli eteläisellä puolella jokea.
Akatemiat

Ranskan akatemia, perustettu 1635;
Piirtokirjoitusten ja kaunokirjallisuuden akatemia, perustettu 1663;
Ranskan tiedeakatemia, perustettu 1666;
Taideakatemia, Académie des Beaux-Arts, perustettu 1816;
Moraali- ja poliittisten tieteiden akatemia, perustettu  1795.
Ranskan instituuttia johtaa nykyisin Gabriel de Broglie.